CELEX: 32020R0538
Language: hu
Date: 2020-04-17 00:00:00
Title: A Tanács (EU, Euratom) 2020/538 rendelete (2020. április 17.) a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendeletnek a kötelezettségvállalásokra vonatkozó összesített tartalék hatályára tekintettel történő módosításáról

17.4.2020   
               
               
                  HU
               
               
                  Az Európai Unió Hivatalos Lapja
               
               
                  LI 119/1
               
            
         A TANÁCS (EU, Euratom) 2020/538 RENDELETE
         (2020. április 17.)
         a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendeletnek a kötelezettségvállalásokra vonatkozó összesített tartalék hatályára tekintettel történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 312. cikkére,
         tekintettel az Európai Atomenergia-közösséget létrehozó szerződésre és különösen annak 106a. cikkére,
         tekintettel az Európai Bizottság javaslatára,
         tekintettel az Európai Parlament egyetértésére,
         a jogalkotási aktus tervezete nemzeti parlamenteknek való megküldését követően,
         különleges jogalkotási eljárás keretében,
         mivel:
         
                     (1)
                  
                  
                     A COVID-19-járvány és a kapcsolódó népegészségügyi és gazdasági válsághelyzet, amely rendkívüli intézkedéseket tesz szükségessé, nagy nyomás alá helyezte a többéves pénzügyi keret felső határain belül és kívül rendelkezésre álló pénzügyi forrásokat.
                  
               
                     (2)
                  
                  
                     Annak érdekében, hogy az Unió az (EU) 2020/521 tanácsi rendelet (1) alapján a COVID-19-járvány és a hozzá kapcsolódó népegészségügyi és gazdasági válság nyomán megfelelő válaszintézkedéseket tudjon finanszírozni, szükséges azon célok módosítása, amelyekre a kötelezettségvállalásokra vonatkozó összesített tartalék keretében rendelkezésre álló előirányzatok felhasználhatók, amennyiben azok a növekedésre és foglalkoztatásra, különösen a fiatalok foglalkoztatására, valamint a migrációra és a biztonsági intézkedésekre vonatkoznak.
                  
               
                     (3)
                  
                  
                     Ez a rendelet közvetlenül kapcsolódik az Unió 2020. évi általános költségvetéséhez fűzött 2. sz. költségvetés-módosításban foglalt finanszírozáshoz, amelynek révén az Unió igénybe veszi a kötelezettségvállalásokra vonatkozó összesített tartalékot a COVID-19-járvánnyal kapcsolatos intézkedések finanszírozásához. Az említett költségvetés-módosítással való teljes összhang biztosítása érdekében e rendeletet elfogadása napjától kell alkalmazni.
                  
               
                     (4)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (2) (a továbbiakban: a kilépésről szóló megállapodás) 135. cikkének (2) bekezdése úgy rendelkezik, hogy az 1311/2013/EU, Euratom tanácsi rendelet (3) azon módosításai, amelyeket e megállapodás hatálybalépésének napján vagy azt követően fogadnak el, nem alkalmazandók az Egyesült Királyságra, amennyiben ezek a módosítások kihatnak az Egyesült Királyság pénzügyi kötelezettségeire. Az ebben a rendeletben előírt módosítások a kötelezettségvállalásokra vonatkozó összesített tartalék felhasználása céljának módosítására korlátozódnak, és nem növelik a pénzügyi kötelezettségeket. Célszerű ezért egyértelművé tenni, hogy a kilépéséről szóló megállapodás 135. cikkének (2) bekezdése tekintetében az e rendeletben meghatározott módosítások nincsenek hatással az Egyesült Királyság pénzügyi kötelezettségeire és ennek megfelelően azok alkalmazandók az Egyesült Királyságra.
                  
               
                     (5)
                  
                  
                     Tekintettel a COVID-19-járványra és arra, hogy sürgősen megfelelő finanszírozást kell nyújtani a megfelelő válaszintézkedések lehetővé tétele érdekében, helyénvalónak tartott eltérést biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszaktól.
                  
               
                     (6)
                  
                  
                     Az 1311/2013/EU, Euratom rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1311/2013/EU, Euratom rendelet a következőképpen módosul:
            
                        1.
                     
                     
                        a 3. cikk (2) bekezdésének második mondata helyébe a következő szöveg lép:
                        „A költségvetésben szerepeltethetők a vonatkozó fejezeteknek a többéves pénzügyi keretben rögzített felső határát meghaladó kötelezettségvállalási előirányzatok, amennyiben a 2012/2002/EK tanácsi rendelettel (*1), az 1309/2013/EU európai parlamenti és tanácsi rendelettel (*2), valamint a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló intézményközi megállapodással (*3) összhangban szükség van a sürgősségisegély-tartalék, az Európai Unió Szolidaritási Alapja, a Rugalmassági Eszköz, az Európai Globalizációs Alkalmazkodási Alap, a rendkívüli tartalék, az ifjúsági munkanélküliség kezelésére és a kutatás erősítésére vonatkozó specifikus rugalmasság, továbbá a kötelezettségvállalásokra vonatkozó összesített tartalék forrásainak igénybevételére.
                        
                           (*1)  A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról (HL L 311., 2002.11.14., 3. o.)."
                        
                        
                           (*2)  Az Európai Parlament és a Tanács 1309/2013/EU rendelete (2013. december 17.) az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről (HL L 347., 2013.12.20., 855. o.)."
                        
                        
                           (*3)  Az Európai Parlament, a Tanács és a Bizottság közötti intézményközi megállapodás (2013. december 2.) a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról (HL C 373., 2013.12.20., 1. o.).”"
                        
                     
                  
                        2.
                     
                     
                        A 14. cikk a következőképpen módosul:
                        
                                    a)
                                 
                                 
                                    a cím helyébe a következő szöveg lép:
                                    „A kötelezettségvállalásokra vonatkozó összesített tartalék”;
                                 
                              
                                    b)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A többéves pénzügyi keret kötelezettségvállalási előirányzatainak felső határai alatt rendelkezésre álló mozgástérből a kötelezettségvállalásokra vonatkozó összesített tartalékot kell képezni, és azt a 2016–2020-as időszakra vonatkozóan a többéves pénzügyi keretben megállapított felső határokat meghaladóan kell rendelkezésre bocsátani.”
                                    
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet az elfogadásának napjától kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 17-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (EU) 2020/521 rendelete (2020. április 14.) az (EU) 2016/369 tanácsi rendelet szerinti szükséghelyzeti támogatás működésbe léptetéséről, valamint az említett rendelet rendelkezéseinek a COVID-19-járványra tekintettel történő módosításáról (HL L 117., 2020.4.15., 3. o.).
         
            (2)  HL L 29., 2020.1.31., 7. o.
         
         
            (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).